Son Trío

Son Trío é un grupo musical de referencia na escena galega, que sorprende coa beleza e frescura das súas cancións.

En 2020 presentaron o seu primeiro álbum "Miña almiña" con 9 cancións sobre a letra do poemario "Follas novas" de Rosalía de Castro, pero a xira foi interrompida pola pandemia.

A súa música é intimista e contemporánea, e navega entre estilos dende o clásico até o jazz facendo soar os poemas do século XIX como se fosen escritos hoxe.

Son Trío está composto por tres músicas: Katerina Linke (piano e composición), Su Garrido Pombo (voz) e Susanna Blanco (cello). Son unha rusa enamorada da Galicia e dúas galegas tamén amantes da súa terra. Os seus estudos e influencias pasan pola música clásica, jazz, folk, cantautor ou bossa, o que forma unha bagaxe musical moi orixinal.

O grupo foi premiado en varias ocasións: I Premio de Fundación Celso Emilio Ferreiro, Musicando a Rosalía, finalistas dos Premios Martín Códax da Música dous anos consecutivos, etc.

Nos seus directos Son Trío leva ao público a unha emocionante viaxe polo mundo de Rosalía e outros poetas galegos que non deixará indiferente a ninguén.

# **Contacto**

**Nome do Contacto** Katerina Linke  
**e-mail** [info@sontrio.eu](mailto:info@sontrio.eu)  
**Teléfono** 664 25 09 35  
**Sitio web** <http://www.sontrio.eu>  
**Spotify** <https://open.spotify.com/artist/0vzAQIDSLqmR5b8GGt1vnX>  
**Facebook** [https://www.facebook.com/sontrio.musica/](https://www.facebook.com/SonTrio.Musica/)  
**Instagram** <https://www.instagram.com/sontrio.musica/>